C 75/32
SL
Uradni list Evropske unije
28.2.2023
3.6.1 Hibridna posojila so za obravnavanje pomanjkljivega kapitalskega financiranja po EU izbrana pri različnih javnih in zasebnih pobudah: vsaj šest programov v treh državah članicah, pa tudi nekateri programi Evropskega investicijskega sklada uporabljajo tako hibridno udeležbeno posojilo: i) v Franciji se izvaja program Relance, tj. program podrejenega dolga v vrednosti 12,7 milijarde EUR, ki ga podpira vlada in je namenjen 10 000 podjetjem, predvsem MSP.
V okviru programa se uporabljajo udeležbena posojila in podrejene obveznice.
Za distribucijo skrbijo banke, program pa financirajo institucionalni vlagatelji; ii) v Španiji je vzpostavljen sklad v vrednosti 1 milijarde EUR za dokapitalizacijo podjetij, prizadetih zaradi pandemije COVID-19.
Namenjen je MSP in podjetjem s srednje veliko tržno kapitalizacijo, ki imajo težave s plačilno sposobnostjo, vendar so sposobna preživeti, uporablja pa udeležbena posojila; iii) prav tako v Španiji je na voljo 15-letni podporni sklad v skupni vrednosti 9 milijard EUR za produktivne industrijske naložbe (600 milijonov EUR na leto), ki se financira iz javnih sredstev, uporablja redni dolg, udeležbena posojila in lastniški kapital ter je namenjen podjetjem, ki izvajajo industrijske naložbene projekte; iv) v Valencii je regionalna razvojna banka (Instituto Valenciano de Finanzas) vzpostavila več programov financiranja, ki uporabljajo udeležbena posojila za podporo MSP in strateškim podjetjem s srednje veliko tržno kapitalizacijo z naložbenim projektom v skupni letni vrednosti 400 milijonov EUR; v) Nizozemska je začela izvajati podporni program s podrejenim dolgom za MSP v vrednosti 400 milijonov EUR.
3.7 Da bi zagotovili učinkovito izvajanje, s katerim bi zajeli vsa mikro, mala in srednja podjetja ter dosegli največji učinek, bi bilo najustrezneje izbrati operativno shemo, v kateri je več – lahko tudi različnih – javnih in zasebnih originatorjev in distributerjev.
Med originatorji so lahko banke, upravitelji premoženja in javni sektor, vlagatelji pa so lahko banke same, vlagatelji iz javnega sektorja in institucionalni vlagatelji (zavarovalnice in pokojninski skladi).
Ta okvir se nanaša na novo odobrene transakcije in ne na listinjenje obstoječih.
Na tak način je bil na primer izveden program Relance v Franciji (15).
3.8 Zmanjševanje morebitnih zaznanih tveganj v zvezi s shemo hibridnih posojil, ki bi se v velikem obsegu uporabljala po Evropi:
Zaznano tveganje
Rešitev
Nadzor nebančne kreditne dejavnosti
Z vključitvijo orodij za obvladovanje tveganja, kot so bonitetne ocene, bi odpravili tveganje nebančne kreditne dejavnosti.
Izrinjanje bank
Z instrumentom hibridnih posojil bi se obnovila solventnost podjetij, banke pa bi jim zato bile še naprej pripravljene dajati posojila.
Združljivost s pobudo za olajšavo za zmanjšanje Tudi namen pobude EESO je prizadevati si za preprečevanje naklonjenosti zadolževanju v razmerju do prezadolženosti podjetij, zato je združljiva z glavnim ciljem pobude lastniškega kapitala (DEBRA) DEBRA.
Ponovna vzpostavitev solventnosti podjetij, ki Z uvedbo tržnih standardov, kot so bonitetne ocene, bi podjetjem, ki niso sposobna preživeti niso sposobna preživeti, preprečili dostop do teh instrumentov.
To zahtevo je vključevalo veliko javnih programov, ki uporabljajo udeležbena posojila.
(15)
Dispositif de garantie aux fonds de prêts participatifs et d’obligations subordonnées [francoski program državnih jamstev za sklade z udeležbenimi posojili in podrejenimi obveznicami], Evropska komisija.